**Dansul frunzelor în toamnă**

*Eugenia Calancea*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Văd cum cade frunza de pe creangă,

iar codrul devine gol și trist,

în vale răsună un zumzet de izvoare,

când vântul rece suflă rece ca solist,

jucându-se cu frunzele-n văzduh.

Dansul frunzelor ce fac un rotocol

face toamna mai frumoasă

și aș vrea să dureze mult

până floarea dispare,

iar soarele se duce la culcare.

Să dăm și sufletului nostru ceva nou

îmbrăcat în straie multicolore,

țesute-n covor de frunze,

uneori arămii confuze

și galbene, de soare colorate.

Toamna aduce alinare

prinsă‐n nostalgia uneori nepăsătoare,

ce curăță viața de spini,

aducând roade-n hambare

și dă hrană și celui ce nu are.